Source: https://www.zakonypreludi.sk/zz/2003-528/znenie-20060101
Timestamp: 2020-07-03 20:23:34+00:00
Document Index: 11610021

Matched Legal Cases: ['§ 8', '§ 9', '§ 10', '§ 12', '§ 12', '§ 12', '§ 12', '§ 8', '§ 13', '§ 13', '§ 14', '§ 18', '§ 52', '§ 18', '§ 53', '§ 14', '§ 14', '§ 13']

528/2003 Z. z. Zákon, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niekt... | Znenie od 01.01.2006
(v znení č. 172/2005 Z. z.(nepriamo), 538/2005 Z. z.(nepriamo))
Účinnosť od 01.01.2006 do31.12.2012
Znenie 01.01.2006 - 31.12.2012
1. V poznámke pod čiarou k odkazu 2 sa citácia „Zákon č. 1/1992 Zb. o mzde, odmene za pracovnú pohotovosť a o priemernom zárobku v znení neskorších predpisov.“ nahrádza citáciou „Zákon č. 311/2001 Z. z. Zákonník práce v znení neskorších predpisov.“.
2. V poznámke pod čiarou k odkazu 3 sa citácia „Zákon č. 563/1991 Zb. o účtovníctve v znení zákona Národnej rady Slovenskej republiky č. 272/1996 Z. z.“ nahrádza citáciou „Zákon č. 431/2002 Z. z. o účtovníctve.“.
3. V § 8 ods. 1 prvej vete sa vypúšťajú slová „a nepoberá v zahraničí štipendium ani inú finančnú podporu“.
4. V § 9 ods. 4 sa za slová „zamestnancom fondu“ vkladajú slová „po odpočítaní dane z príjmu“.
5. V § 10 ods. 1 sa vypúšťajú slová „a nepoberajú v zahraničí štipendium alebo inú finančnú podporu“.
6. V § 12 odseky 1 a 2 znejú:
„(1) Žiadateľ študujúci v prvom roku štúdia podáva žiadosť o pôžičku po zápise, najneskôr do konca zimného semestra akademického roka. Ostatní žiadatelia študujúci na vysokých školách v Slovenskej republike podávajú žiadosť o pôžičku do 15. júna kalendárneho roka. Žiadosť sa podáva písomne na tlačive vydanom fondom na fakulte vysokej školy, na ktorej sú zapísaní na štúdium, alebo na vysokej škole, ak nie sú zapísaní na štúdium na fakulte.
(2) Žiadateľ študujúci na zahraničnej vysokej škole podáva žiadosť o pôžičku fondu v termínoch ako žiadatelia študujúci na vysokých školách v Slovenskej republike.“.
7. V § 12 ods. 5 sa slová „20. októbra“ nahrádzajú slovami „31. júla“ a na konci odseku sa pripája táto veta: „Žiadosti študujúcich v prvom roku štúdia sa zasielajú do fondu priebežne.“.
8. V § 12 ods. 6 sa slová „do 20. októbra kalendárneho roku“ nahrádzajú slovami „do 31. júla kalendárneho roka“ a na konci odseku sa pripája táto veta: „Žiadosti študujúcich v prvom roku štúdia sa zasielajú do fondu priebežne.“.
9. V § 12 odseky 7 a 8 znejú:
„(7) Schválenie pôžičky riaditeľ fondu oznámi žiadateľovi do 30 dní od doručenia žiadosti na fond. Spolu s oznamom o schválení pôžičky žiadateľovi zašle zmluvu o pôžičke v dvoch výtlačkoch vrátane príloh. Súčasne o zaslaní zmluvy informuje príslušnú fakultu alebo vysokú školu.
(8) Zmluvu o pôžičke žiadateľ uzavrie s fondom najneskôr do 30 dní od doručenia návrhu zmluvy žiadateľovi. Na žiadosť žiadateľa fond určí náhradný termín uzavretia zmluvy, a to najneskôr do 60 dní od doručenia žiadosti podľa odseku 4. Neoddeliteľnou prílohou zmluvy o pôžičke je potvrdenie vysokej školy o štúdiu žiadateľa (§ 8 ods. 1) v danom akademickom roku.“.
10. V § 13 odsek 3 znie:
„(3) Najvyššia poskytnutá pôžička na obdobie jedného akademického roka môže byť 40 000 Sk. Pôžička sa poskytuje v celých desaťtisícoch slovenských korún najviac počas šiestich akademických rokov. Spôsob určenia výšky pôžičky pre jednotlivé skupiny žiadateľov určí štatút fondu.“.
11. V § 13 odsek 5 znie:
„(5) Pôžička sa poskytuje v dvoch splátkach. Prvú splátku vo výške 50 % pôžičky fond vyplatí v lehote do 14 dní po doručení uzavretej zmluvy na fond. Druhú polovicu pôžičky fond vyplatí v mesiaci február nasledujúceho kalendárneho roka. Ak je pôžička schválená v priebehu akademického roka, výška pôžičky na príslušný akademický rok podľa odseku 3 sa znižuje o jednu desatinu za každý uplynulý mesiac od začiatku akademického roka. Ak je uzavretá zmluva o pôžičke doručená na fond v mesiacoch január až jún v danom akademickom roku, fond vyplatí pôžičku jednorazovo.“.
12. V § 14 ods. 2 sa vypúšťajú slová „obsahovo ucelenej časti“ a slovo „školskom“ sa nahrádza slovom „akademickom“.
13. V poznámke pod čiarou k odkazu 9 sa citácia „§ 18a a písmeno b) zákona č. 172/1990 Zb. o vysokých školách v znení neskorších predpisov.“ nahrádza citáciou „§ 52 a 109 zákona č. 131/2002 Z. z. o vysokých školách a o zmene a doplnení niektorých zákonov v znení zákona č. 528/2003 Z. z.“.
14. V poznámke pod čiarou k odkazu 9a sa citácia „§ 18a písmeno b) zákona č. 172/1990 Zb. o vysokých školách v znení neskorších predpisov.“ nahrádza citáciou „§ 53 a 109 zákona č. 131/2002 Z. z. v znení zákona č. 528/2003 Z. z.“.
15. V § 14 sa vypúšťajú odseky 4 a 5.
16. V § 14 ods. 4 prvej vete sa slová „odseku 5“ nahrádzajú slovami „§ 13 ods. 6“ a v druhej vete sa za slová „bude úročiť“ vkladajú slová „od začiatku omeškania“.